Diari Oficial de la Generalitat Valenciana


Sumari del DOGV 8008, del 27-03-2017 (2017/2220)

RESOLUCIÓ de 14 de març de 2017, del director general de Relacions amb les Corts, per la qual es disposa la publicació de l'addenda al conveni marc de col·laboració entre la Generalitat, les diputacions provincials de València, Alacant i Castelló i la Federació Valenciana de Municipis i Províncies, subscrit el 3 de juliol de 2008, en matèria d'administració electrònica en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2220


Data del document
:   14-03-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 14 de març de 2017, del director general de Relacions amb les Corts, per la qual es disposa la publicació de l'addenda al conveni marc de col·laboració entre la Generalitat, les diputacions provincials de València, Alacant i Castelló i la Federació Valenciana de Municipis i Províncies, subscrit el 3 de juliol de 2008, en matèria d'administració electrònica en l'àmbit de la Comunitat Valenciana. [2017/2220]  
La Generalitat, les diputacions provincials de València, Alacant i Castelló i la Federació Valenciana de Municipis i Províncies han subscrit, prèvia tramitació reglamentària, el dia 29 de novembre de 2016, l'addenda al conveni marc de col·laboració, subscrit el 3 de juliol de 2008, en matèria d'administració electrònica en l'àmbit de la Comunitat Valenciana.  
En compliment del que estableix l'article 20 del Decret 176/2014, de 10 d'octubre, del Consell, procedeix la publicació en el Diari Oficial de la Generalitat Valenciana de l'addenda esmentada, que ha quedat inscrita en el Registre de Convenis de la Generalitat amb data 13 de març de 2017 i número 498/2017 i que figura com a annex d'aquesta resolució.  
  
València, 14 de març de 2017.- El director general de Relacions amb les Corts: Antonio Torres Salvador.  
  
  
ADDENDA AL CONVENI MARC DE COL·LABORACIÓ ENTRE LA GENERALITAT, LES DIPUTACIONS PROVINCIALS I LA FEDERACIÓ VALENCIANA DE MUNICIPIS I PROVÍNCIES, SUBSCRIT EL DIA 3 DE JULIOL DE 2008, EN MATÈRIA D'ADMINISTRACIÓ ELECTRÒNICA EN L'ÀMBIT DE LA COMUNITAT VALENCIANA  
  
València, 29 de novembre de 2016.  
  
Reunits  
D'una banda, Vicent Soler i Marco, conseller d'Hisenda i Model Econòmic, que actua en nom i representació de la Generalitat, de conformitat amb l'article 28 lletres c), g) i ll) de la Llei 5/1983, de 30 de desembre, del Consell, i de conformitat amb el que estableix el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, i facultat per a la subscripció d'aquesta addenda, per Acord del Consell de 25 de novembre de 2016.  
  
D'una altra banda, Jorge Rodríguez Gramage, com a president de la Diputació de València, de conformitat amb el que estableix l'article 34 de la Llei 7/1985, de 2 d'abril, reguladora de les bases de règim local, que actua en nom i representació d'aquesta Diputació, assistit pel secretari general d'aquesta corporació, Vicente Rafael Boquera Matarredona, en exercici de les funcions de fe pública que li atribueix l'article 92 bis de la llei esmentada.  
D'una altra banda, César Sánchez Pérez, president de la Diputació d'Alacant, en representació d'aquesta Administració local, assistit per la secretària general de la Diputació, Amparo Koninckx Frasquet.  
D'una altra banda, Javier Moliner Gargallo, president de la Diputació de Castelló, en representació d'aquesta Administració local, assistit pel secretari general de la Diputació, Manuel Pesudo Esteve.  
I, d'una altra banda, Rubén Alfaro Bernabé, com a representant legal de la Federació Valenciana de Municipis i Províncies, en qualitat de president d'aquesta entitat, d'acord amb les facultats que té atribuïdes per l'article 35 dels Estatuts de la FVMP.  
Les parts intervenen en virtut dels seus respectius càrrecs, i en l'exercici de les facultats i atribucions que per aquests tenen concedides, es reconeixen mútuament capacitat i legitimació per a subscriure aquesta addenda, i, a l'efecte,  
  
Exposen  
  
El desenvolupament de l'administració electrònica és una estratègia prioritària en l'actual moment social i econòmic de la nostra Comunitat, i el seu impuls és objectiu compartit per totes les administracions públiques.  
Es tracta d'impulsar la plena incorporació de les tecnologies de la informació i les comunicacions a l'activitat administrativa, i a les relacions entre els ciutadans i les administracions públiques de la Comunitat Valenciana, així com les relacions entre les administracions. Es pretén fer efectius els principis generals previstos en article 3 de la Llei 40/2015, d'1 d'octubre, de règim jurídic del sector públic, com són el del servei efectiu als ciutadans, el de simplicitat, claredat i proximitat als ciutadans i el de participació, objectivitat i transparència de l'actuació administrativa.  
Així mateix, quant al principi de cooperació, col·laboració i coordinació entre les administracions públiques, en l'apartat 2 de l'article mencionat s'assenyala: «Les administracions públiques es relacionaran entre si i amb els seus òrgans, organismes públics i entitats vinculats o dependents a través de mitjans electrònics, que asseguren la interoperabilitat i seguretat dels sistemes i solucions adoptades per cada una d'aquestes, garantiran la protecció de les dades de caràcter personal i facilitaran preferentment la prestació conjunta de serveis als interessats».  
Segons tot el que s'ha exposat anteriorment, amb data 3 de juliol de 2008 es va subscriure un conveni marc de col·laboració entre la Generalitat, les diputacions provincials i la Federació Valenciana de Municipis i Províncies en matèria d'administració electrònica en l'àmbit de la Comunitat Valenciana, amb una vigència fins el 31 de desembre de 2011. Aquest conveni va ser prorrogat per mitjà de la subscripció de dues addendes, la primera de 23 de desembre de 2011, per un període d'un any (DOCV 6768, 07.05.2012) i la segona, de 27 de desembre de 2012, per mitjà de la qual es prorroga la vigència del conveni fins el 31 de desembre de 2016 (DOCV 7116, 23.09.2013).  
Per tot això, ja que està en vigor el conveni marc, és d'interés per a totes les parts que el subscriuen modificar la clàusula huitena (primer paràgraf) del conveni que preveu que aquest es podrà prorrogar per acord exprés de les dues parts, per un període anual i sempre que la pròrroga s'adopte amb anterioritat a la finalització del termini de duració.  
Per tant, amb aquesta addenda de pròrroga del conveni, se'l dota d'una major agilitat a la seua aplicació i compliment, i es mantindrà invariable, no obstant això, la resta de clàusules.  
Aquesta modificació està motivada, a més, per la necessitat de continuar garantint no sols el compliment del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, que preceptua respecte al desenvolupament de l'administració electrònica, particularment, en l'article 92 el següent: «La Generalitat, conjuntament amb les diputacions provincials i la Federació Valenciana de Municipis i Províncies proporcionarà les infraestructures i xarxes comunes interadministratives de telecomunicacions a les entitats locals de la Comunitat Valenciana per a la prestació conjunta de serveis electrònics», sinó també la consecució pràctica dels objectius continguts en el conveni firmat.  
  
Per tant, a fi de donar continuïtat a la prestació de l'objecte del conveni esmentat, les parts firmants d'aquesta addenda consideren necessari continuar aquesta col·laboració, que es regirà per les següents,  
  
Clàusules  
  
Primera  
Modificar el primer paràgraf de la clàusula huitena del conveni marc mencionat que quedarà amb la redacció següent:  
«Aquest conveni serà efectiu des de la data de la firma i n'estendrà la vigència fins el 31 de desembre de 2017».  
  
Segona  
Que les obligacions assumides entre les parts firmants d'aquesta addenda s'entenen vigents des de la data de la firma fins a la data de l'extinció d'aquesta.  
  
Tercera  
Mantindre invariable la resta de clàusules del conveni marc que estaran, per tant, vigents en la seua redacció inicial.  
I com a prova conformitat, es firma aquesta addenda en sis exemplars, i a un sol efecte, al lloc i en la data indicats a l'encapçalament.  
  
  
El conseller d'Hisenda i Model Econòmic  
Vicent Soler i Marco  
  
El president de la Diputació Provincial de València  
Jorge Rodríguez Gramage  
  
El president de la Diputació Provincial d'Alacant  
César Sánchez Pérez  
  
El president de la Diputació Provincial de Castelló  
Javier Moliner Gargallo  
  
El presidente de la Federació Valenciana de Municipis i Províncies  
  
Rubén Alfaro Bernabé  
  
El secretari general de la Diputació Provincial de València  
Vicente Rafael Boquera Matarredona  
  
La secretària general de la Diputació Provincial d'Alacant  
Amparo Koninckx Frasquet  
  
El secretari general de la Diputació Provincial de Castelló  
Manuel Pesudo Esteve